Foto: O‘zA 2020–2024 yillarda respublikada bolalar va o‘smirlar sport maktablari, umumta’lim maktablarida sport obektlarini qurish, rekonstruksiya qilish va kapital ta’mirlash hamda ularning moddiy-texnika bazasini mustahkamlash chora-tadbirlari to‘g‘risidagi hukumat qarori qabul qilindi. Adliya vazirligi xabarida aytilishicha, qarorga ko‘ra 2020–2022 yillarda: respublika bo‘yicha bolalar va o‘smirlar sport maktablarida jami 178 ta sport obektlari quriladi, rekonstruksiya qilinadi va kapital ta’mirlanadi. Buning uchun 1 148 700 million so‘m mablag‘ ajratiladi; umumta’lim maktablarida jami 52 ta yangi sport zallari qurilib, 89 tasi rekonstruksiya qilinadi. 2019 yil 1 oktyabrga qadar bolalar va o‘smirlar sport maktablari namunaviy loyihalari qayta ko‘rib chiqiladi.